ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการรับซื้อไฟฟ้าจากโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับหน่วยงานราชการและสหกรณ์ภาคการเกษตร(ฉบับที่ ๒)พ.ศ. ๒๕๕๘ เพื่อให้การกำกับดูแลการรับซื้อไฟฟ้าจากโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับหน่วยงานราชการและสหกรณ์ภาคการเกษตรเป็นไปด้วยความเรียบร้อยและมีประสิทธิภาพอาศัยอำนาจตามความในมาตรา ๑๑ (๔)แห่งพระราชบัญญัติการประกอบกิจการพลังงาน พ.ศ. ๒๕๕๐และมติคณะกรรมการกำกับกิจการพลังงานในการประชุมครั้งที่ ๔๒/๒๕๕๘ (ครั้งที่ ๓๕๒) เมื่อวันที่๙ กันยายน ๒๕๕๘ คณะกรรมการกำกับกิจการพลังงานจึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการกำกับกิจการพลังงานว่าด้วยการรับซื้อไฟฟ้าจากโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับหน่วยงานราชการและสหกรณ์ภาคการเกษตร (ฉบับที่ ๒) พ.ศ. ๒๕๕๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกความในบทนิยามคำว่า การไฟฟ้าฝ่ายจำหน่าย ในข้อ ๔ของระเบียบคณะกรรมการกำกับกิจการพลังงาน ว่าด้วยการรับซื้อไฟฟ้าจากโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับหน่วยงานราชการและสหกรณ์ภาคการเกษตร พ.ศ. ๒๕๕๘ และให้ใช้ความต่อไปนี้แทนการไฟฟ้าฝ่ายจำหน่าย หมายความว่าการไฟฟ้านครหลวง (กฟน.) หรือการไฟฟ้าส่วนภูมิภาค (กฟภ.)หรือกิจการไฟฟ้า สวัสดิการสัมปทานกองทัพเรือข้อ ๔ ให้ยกเลิกความในบทนิยามคำว่าหน่วยงานราชการ ในข้อ ๔ของระเบียบคณะกรรมการกำกับกิจการพลังงานว่าด้วยการรับซื้อไฟฟ้าจากโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับหน่วยงานราชการและสหกรณ์ภาคการเกษตร พ.ศ. ๒๕๕๘ และให้ใช้ความต่อไปนี้แทนหน่วยงานราชการ หมายความว่าหน่วยงานของส่วนราชการตามกฎหมายว่าด้วยระเบียบบริหารราชการแผ่นดินหรือหน่วยงานของส่วนราชการตามกฎหมายว่าด้วยระเบียบบริหารราชการแผ่นดินซึ่งมีการจัดสวัสดิการภายในส่วนราชการในรูปแบบการจัดสวัสดิการเชิงธุรกิจและให้หมายความรวมถึงองค์การที่รัฐจัดตั้งขึ้นข้อ ๕ ให้ยกเลิกความในข้อ๑๒ ของระเบียบคณะกรรมการกำกับกิจการพลังงาน ว่าด้วยการรับซื้อไฟฟ้าจากโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับหน่วยงานราชการและสหกรณ์ภาคการเกษตรพ.ศ. ๒๕๕๘ และให้ใช้ความต่อไปนี้แทนข้อ ๑๒ ในกรณีที่ทำสัญญาซื้อขายไฟฟ้าแล้วแต่ไม่สามารถดำเนินการจ่ายไฟฟ้าเข้าระบบตามกำหนดวัน SCOD ได้และมีความประสงค์จะขอขยายวัน SCOD คู่สัญญาจะต้องแจ้งความประสงค์เป็นหนังสือให้การไฟฟ้าฝ่ายจำหน่ายทราบไม่น้อยกว่า๓๐ วันก่อนวัน SCOD โดยการไฟฟ้าฝ่ายจำหน่ายจะพิจารณาขยายวัน SCOD จากความพร้อม ๔ ด้าน ซึ่งประกอบด้วยความพร้อมด้านที่ดินความพร้อมด้านเทคโนโลยี ความพร้อมด้านแหล่งเงินทุนและความพร้อมด้านการขออนุญาตตามกฎหมายที่เกี่ยวข้อง ให้แล้วเสร็จภายใน ๓๐ วันโดยสามารถขยายวัน SCOD ออกไปได้อีกแต่ไม่เกินวันที่ ๓๐ กันยายน ๒๕๕๙ สำหรับการรับซื้อไฟฟ้าในระยะที่ ๑และไม่เกินวันที่ ๓๐ มิถุนายน ๒๕๖๑ สำหรับการรับซื้อไฟฟ้าในระยะที่ ๒ข้อ ๖ ให้ยกเลิกความในข้อ ๑๔ของระเบียบคณะกรรมการกำกับกิจการพลังงาน ว่าด้วยการรับซื้อไฟฟ้าจากโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับหน่วยงานราชการและสหกรณ์ภาคการเกษตรพ.ศ. ๒๕๕๘ และให้ใช้ความต่อไปนี้แทนข้อ ๑๔ ถ้าไม่มีการเริ่มต้นซื้อขายไฟฟ้าภายในวัน SCOD ตามที่ระบุในสัญญาซื้อขายไฟฟ้า หรือ SCOD ตามที่ได้มีการขยายในข้อ ๑๒ แล้วแต่กรณีให้ถือว่าสัญญาซื้อขายไฟฟ้าสิ้นสุดลง เว้นแต่กรณีเป็นเหตุสุดวิสัยตามที่กำหนดไว้ในสัญญาซื้อขายไฟฟ้าทั้งนี้ให้การไฟฟ้าฝ่ายจำหน่ายแจ้งให้คู่สัญญาทราบภายใน ๗ วันนับแต่วันสิ้นสุดของสัญญาซื้อขายไฟฟ้าประกาศณ วันที่ ๑๔ กันยายน พ.ศ. ๒๕๕๘พรเทพ ธัญญพงศ์ชัยประธานกรรมการกำกับกิจการพลังงานปริยานุช/จัดทำ๒๓ กันยายน๒๕๕๘วริญา/ตรวจ๒๓ กันยายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๒๕ ง/หน้า ๑/๒๑ กันยายน ๒๕๕๘